CELEX: 31972R1350
Language: el
Date: 1972-06-28 00:00:00
Title: Κανονισμός (ΕΟΚ) αριθ. 1350/72 της Επιτροπής της 28ης Ιουνίου 1972 περί των λεπτομερειών χορηγήσεως ενισχύσεως στους παραγωγούς λυκίσκου

Avis juridique important

|

31972R1350

Κανονισμός (ΕΟΚ) αριθ. 1350/72 της Επιτροπής της 28ης Ιουνίου 1972 περί των λεπτομερειών χορηγήσεως ενισχύσεως στους παραγωγούς λυκίσκου  

Επίσημη Εφημερίδα αριθ. L 148 της 30/06/1972 σ. 0011 - 0012 Φινλανδική ειδική έκδοση: Κεφάλαιο 3 τόμος 4 σ. 0216  Δανική ειδική έκδοση: Σειρά I Κεφάλαιο 1972(II) σ. 0575  Σουηδική ειδική έκδοση: Κεφάλαιο 3 τόμος 4 σ. 0216  Αγγλική ειδική έκδοση: Σειρά I Κεφάλαιο 1972(II) σ. 0601  Ελληνική ειδική έκδοση: Κεφάλαιο 03 τόμος 8 σ. 0077  Ισπανική ειδική έκδοση: Κεφάλαιο 03 τόμος 6 σ. 0040  Πορτογαλική ειδική έκδοση : Κεφάλαιο 03 τόμος 6 σ. 0040 

ΚΑΝΟΝΙΣΜΟΣ (ΕΟΚ) ΑΡΙΘ. 1350/72 ΤΗΣ ΕΠΙΤΡΟΠΗΣ της 28ης Ιουνίου 1972 περί των λεπτομερειών χορηγήσεως ενισχύσεως στους παραγωγούς λυκίσκουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971, περί κοινής οργανώσεως αγοράς στον τομέα του λυκίσκου (1), και ιδίως το άρθρο 13 παράγραφος 4,  Εκτιμώντας:  ότι το άρθρο 3 του κανονισμού (ΕΟΚ) αριθ. 1037/72 του Συμβουλίου της 18ης Μαΐου 1972, περί καθορισμού των γενικών κανόνων χορηγήσεως και χρηματοδοτήσεως της ενισχύσεως στους παραγωγούς λυκίσκου (2), προβλεπει την καθιέρωση από τα Κράτη μέλη συστήματος  δηλώσεως και καταγραφής των καλλιεργουμένων εκτάσεων- ότι προς εξασφάλιση της τηρήσεως τούτου στα Κράτη μέλη, πρέπει να προσδιορισθούν τα απαιτούμενα στοιχεία που αναφέρονται στις δηλώσεις των παραγωγών- ότι επιπροσθέτως, είναι αναγκαίο να εξαρτάται η χορήγηση της ενισχύσεως από ορισμένους όρους εξασφαλίζοντας, ότι μόνο οι παραγωγοί, που έχουν κατά τον αρμόζοντα τρόπο καλλιεργήσει και συλλέξει το λυκίσκο, θα μπορούν να επωφεληθούν της ενισχύσεως αυτής- ότι η επιτροπή πρέπει να γνωρίζει το όνομα και τη διεύθυνση των οργανισμών που είναι επιφορτισμένοι με την καταγραφή των εκτάσεων καθώς και τα ληφθέντα από τα Κράτη μέλη μέτρα, για την εφαρμογή του καθεστώτος ενισχύσεως στους παραγωγούς λυκίσκου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Το βραδύτερο την 30ή Ιουνίου κάθε έτους, κάθε παραγωγός λυκίσκου καταθέτει δήλωση για τις καλλιεργούμενες εκτάσεις.  Για τα έτη 1971 και 1972, η δήλωση κατατίθεται πριν από την 31η Ιουλίου 1972.  2. Η δήλωση περιλαμβάνει τουλάχιστον:  α) το όνομα και τη διεύθυνση του δηλούντος,  β) για κάθε ποικιλία:  - την καλλιεργουμένη έκταση,  - τα κτηματολογικά στοιχεία των εκτάσεων ή αν δεν υπάρχουν τέτοια στοιχεία για τις εκτάσεις αυτές, ισοδύναμα επίσημα στοιχεία και αν είναι αναγκαίο, συμπληρωματικά στοιχεία επιτρέποντα τον προσδιορισμό της ποικιλίας,  γ) το όνομα της αναγνωρισμένης ομάδας παραγωγών, στην περίπτωση κατά την οποία ο δηλών είναι μέλος μιας τέτοιας ομάδας για την παραγωγή λυκίσκου.   Άρθρο 2  1. Η αίτηση ενισχύσεως υποβάλλεται από τον παραγωγό, εντός προθεσμίας πέντε μηνών από τη δημοσίευση στην Επίσημη Εφημερίδα των Ευρωπαϊκών Κοινοτήτων του κανονισμού, που καθορίζει το ποσό της ενισχύσεως, το οποίο προβλέπεται στο άρθρο 12 του  κανονισμού (ΕΟΚ) αριθ. 1696/71.  2. Η ενίσχυση για την εν λόγω συγκομιδή χορηγείται μόνο για τις εκτάσεις, οι οποίες:  α) καλλιεργήθηκαν σε ομοιόμορφη πυκνότητα τουλάχιστον:  - 1 500 φυτών ανά εκτάριο σε περίπτωση διπλής πασσαλώσεως,  - 2 000 φυτών ανά εκτάριο σε περίπτωση απλής πασσαλώσεως,  β) δηλώθηκαν σύμφωνα με τις διατάξεις του άρθρου 1- γ) αποτέλεσαν αντικείμενο κανονικών εργασιών καλλιεργείας και συγκομιδής.   Άρθρο 3  1. Η αίτηση ενισχύσεως περιλαμβάνει για τις εκτάσεις, για τις οποίες ζητείται ενίσχυση, τουλάχιστον:  α) το όνομα και τη διεύθυνση του αιτούντος,  β) για κάθε ποικιλία:  - την καλλιεργούμενη έκταση,  - τα κτηματολογικά στοιχεία των εκτάσεων ή, αν δεν υπάρχουν τέτοια στοιχεία για τις εκτάσεις αυτές, ισοδύναμα επίσημα στοιχεία και αν είναι απαραίτητο συμπληρωματικά στοιχεία επιτρέποντα τον προσδιορισμό της ποικιλίας,  γ) το όνομα της αναγνωρισμένης ομάδας παραγωγών, σε περίπτωση κατά την οποία ο αιτών είναι μέλος μιας τέτοιας ομάδας για την παραγωγή λυκίσκου,  δ) την δήλωση ότι έγινε η συγκομιδή στις εκτάσεις αυτές.  2. Τα Κράτη μέλη μπορούν να προβλέψουν ότι η αίτηση ενισχύσεως συνίσταται σε αντίγραφο της δηλώσεως που αναφέρεται στο άρθρο 1 συμπληρουμένη με τη δήλωση ότι έγινε η συγκομιδή στις εκτάσεις για τις οποίες ζητείται η ενίσχυση.   Άρθρο 4  Κάθε Κράτος μέλος ανακοινώνει στην Επιτροπή το όνομα και την διεύθυνση των οργανισμών που ορίζονται κατά το άρθρο 13 παράγραφος 1 εδάφιο δεύτερο του κανονισμού (ΕΟΚ) αριθ. 1696/71, καθώς και τα μέτρα, που λαμβάνονται από το Κράτος μέλος αυτό  για την εφαρμογή του καθεστώτος ενισχύσεως στους παραγωγούς λυκίσκου.   Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκων Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουνίου 1972.  Για την Επιτροπή Ο Πρόεδρος S.L. MANSHOLT  (1) ΕΕ Ν 175 της 4.8.1971, σ. 1.  (2) ΕΕ Ν 118 της 20.5.1972, σ. 19.